**ANUNȚ**

Printr-un act normativ intrat în vigoare (HG 714/2022), autoritățile centrale au introdus obligativitatea pentru persoanele fizice și juridice de a declara la primărie , sistemele individuale pentru colectarea și epurarea apelor uzate.. În baza acestor declarații primăria orașului Baraolt va alcătui o situație centralizată care va fi utilizată de instituțiile abilitate în domeniul protecției mediului.

Prin urmare, atât persoanele juridice cât și persoanele fizice, care au pe proprietăți astfel de sisteme individuale pentru colectarea și epurarea apelor uzate ( bazine de colectare/ fose septice) trebuie să depună la Primăria orașului Baraolt, până la data de 30.10.2022, un formular completat, disponibil pe site-ul [www.primariabaraolt.ro](http://www.primariabaraolt.ro) – la secțiunea model cerere – secțiunea informații publice – Registru de evidență a sistemelor individuale adecvate de colectare și epurare a apelor uzate.

Obligația se aplică atât sistemelor existente în gospodării, cât și în cazul celor ce urmează să fie construite!

După completare formularul se poate depune prin mijloace electronice pe adresa [primaria@primariabaraolt.ro](mailto:primaria@primariabaraolt.ro)

În cazul celor care nu utilizează mijloace electronice aceștia pot găsi formularul tipărit la registratura din cadrul primăriei. După completare acestea se vor depune tot la registratură pentru a primii astfel nr. de înregistrare.

Precizăm că legislația prevede amenzi între 5000 și 10000 lei în cazul persoanelor fizice și juridice care nu vor depune această declarație.